*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 11ης Απριλίου 1986

που τροποποιεί για έκτη φορά την απόφαση 85/632/ΕΟΚ σχετικά με ορισμένα μέτρα προστασίας κατά του αφθώδους πυρετού στην Ιταλία

(86/224/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 64/432/ΕΟΚ του Συμβουλίου της 26ης Ιουνίου 1964 περί προβλημάτων υγειονομικού ελέγχου στον τομέα των ενδοκοινοτικών συναλλαγών βοοειδών και χοιροειδών (1), όπως τροποποιήθηκε τελευταία με τον κανονισμό (ΕΟΚ) αριθ. 3768/85 (2), και ιδίως το άρθρο 9,

την οδηγία 72/461/ΕΟΚ του Συμβουλίου της 12ης Δεκεμβρίου 1972 περί προβλημάτων υγειονομικού ελέγχου στον τομέα των ενδοκοινοτικών συναλλαγών νωπών κρεάτων (3), όπως τροποποιήθηκε τελευταία με τον κανονισμό (ΕΟΚ) αριθ. 3768/85, και ιδίως το άρθρο 8,

την οδηγία 80/215/ΕΟΚ της 22ας Ιανουαρίου 1980 περί των προβλημάτων υγειονομικού ελέγχου στον τομέα των ενδοκοινοτικών συναλλαγών προϊόντων με βάση το κρέας (4), όπως τροποποιήθηκε τελευταία με τον κανονισμό (ΕΟΚ) αριθ. 3768/85, και ιδίως το άρθρο 7,

Εκτιμώντας:

ότι εμφανίστηκε επιδημία αφθώδους πυρετού στην Ιταλία· ότι η επιδημία αυτή μπορεί να αποτελέσει κίνδυνο για το ζωικό κεφάλαιο των άλλων κρατών μελών, εξαιτίας του σημαντικού όγκου των συναλλαγών, τόσο των ζώων και νωπών κρεάτων όσο και των προϊόντων με βάση το κρέας·

ότι, εξαιτίας της επιδημίας αφθώδους πυρετού, η Επιτροπή ενέκρινε ιδίως την απόφαση 85/632/ΕΟΚ της 18ης Δεκεμβρίου 1985 σχετικά με ορισμένα μέτρα προστασίας κατά του αφθώδους πυρετού στην Ιταλία (5), όπως τροποποιήθηκε τελευταία από την απόφαση 86/145/ΕΟΚ της Επιτροπής (6)· ότι, λόγω των μέτρων που εφαρμόζονται και των ενεργειών που διεξάγονται από τις ιταλικές αρχές, ιδίως όσον αφορά τον εμβολιασμό κατά του αφθώδους πυρετού, η ασθένεια εντοπίζεται σε καθορισμένα τμήματα του εδάφους·

ότι είναι απαραίτητο να προσαρμοσθεί η έκταση των περιοριστικών μέτρων προκειμένου να ληφθεί υπόψη η εξέλιξη της ασθένειας και οι ενέργειες που διεξάγονται τοπικά από τις ιταλικές αρχές·

ότι έχει σημασία να καθοριστεί η έκταση των απαγορεύσεων σχετικά με τα κρέατα και τα προϊόντα με βάση το κρέας, που λαμβάνονται από την 1η Νοεμβρίου 1985·

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η απόφαση 85/632/ΕΟΚ τροποποιείται ως εξής:

1. Στο άρθρο 1 παράγραφος 2, η ημερομηνία «21 Μαρτίου 1986» αντικαθίσταται από την ημερομηνία «11 Απριλίου 1986».

2. Στο άρθρο 2, στην αρχή της παραγράφου 1, οι όροι: «, και από τροποποιήσεις που έχουν επιφερθεί με την παρούσα απόφαση, ιδίως εκείνες που προκύπτουν από το παράρτημα, σημείο 2 στοιχείο β)» αντικαθίστανται από τους εξής όρους: «, και ισχύουν για την περίοδο από την 1η Νοεμβρίου 1984 έως την 1η Νοεμβρίου 1985,».

3. Στο άρθρο 2 παράγραφος 3, η ημερομηνία «21 Μαρτίου 1986» αντικαθίσταται από την ημερομηνία «11 Απριλίου 1986».

4. Στο άρθρο 3 παράγραφος 3, η ημερομηνία «21 Μαρτίου 1986» αντικαθίστανται από την ημερομηνία «11 Απριλίου 1986».

5. Το παράρτημα αντικαθίσταται από το παράρτημα της παρούσας απόφασης.

Άρθρο 2

Τα κράτη μέλη τροποποιούν τα μέτρα που εφαρμόζονται στις συναλλαγές, για να τα καταστήσουν σύμφωνα με την παρούσα απόφαση, τρεις ημέρες μετά την κοινοποίησή της.

Ενημερώνουν σχετικά την Επιτροπή.

Άρθρο 3

Η παρούσα απόφαση απευθύνεται στα κράτη μέλη.

Βρυξέλλες, 11 Απριλίου 1986.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. 121 της 29. 7. 1964, σ. 1977/64.

(2) ΕΕ αριθ. L 362 της 31. 12. 1985, σ. 8.

(3) ΕΕ αριθ. L 302 της 31. 12. 1972, σ. 24.

(4) ΕΕ αριθ. L 47 της 21. 2. 1980, σ. 4.

(5) ΕΕ αριθ. L 379 της 31. 12. 1985, σ. 38.

(6) ΕΕ αριθ. L 112 της 29. 4. 1986, σ. 37.

ΠΑΡΑΡΤΗΜΑ

1. Τμήματα του εδάφους που υπόκεινται σε περιορισμούς στις συναλλαγές ζώντων ζώων:

- για την περιοχή Veneto, το έδαφος των τοπικών υγειονομικών μονάδων αριθ. 27, 28, 29, 30, 31 και 32,

- για την περιοχή της Emilia-Romagna, το έδαφος των τοπικών υγειονομικών μονάδων αριθ. 9, 10, 11, 12, 14, 15, 16, 17, 18, 19, 20, 25, 26, 27, 28, 29, 30, 31, 32, 33, 34, 35, 36, 37, 38 και 39,

- η περιοχή της Campania,

- για την περιοχή της Lombardia, το έδαφος των τοπικών υγειονομικών μονάδων αριθ. 47, 48 και 49,

- για την περιοχή Abruzzi, το έδαφος των τοπικών υγειονομικών μονάδων αριθ. 5, 8 και 14,

- για την περιοχή της Marche, το έδαφος των τοπικών υγειονομικών μονάδων αριθ. 22 και 24,

- για την περιοχή της Puglia, το έδαφος των τοπικών υγειονομικών μονάδων αριθ. 13, 14, 15, 16, 17, 18, 19, 31, 33, 47 και 48,

- κάθε άλλο τμήμα εδάφους που βρίσκεται σε ζώνη ακτίνας 10 χιλιομέτρων γύρω από κάθε εστία αφθώδους πυρετού που διαπιστώθηκε μετά την 1η Απριλίου 1986.

2. Τμήματα του εδάφους που υπόκεινται σε περιορισμούς στις συναλλαγές νωπών κρεάτων και προϊόντων με βάση το κρέας:

α) για τα κρέατα ζώων τα οποία εσφάγησαν μετά τις 28 Φεβρουαρίου 1986 και πριν από τις 8 Απριλίου 1986 και για τα κρεατοπαρασκευάσματα τα οποία παρήχθησαν με αυτά τα κρέατα:

- για την περιοχή του Veneto, το έδαφος των τοπικών υγειονομικών μονάδων αριθ. 28, 29, 30 και 32,

- για την περιοχή της Lombardia, το έδαφος των τοπικών υγειονομικών μονάδων αριθ. 47 και 49,

- για την περιοχή της Emilia-Romagna, το έδαφος των τοπικών υγειονομικών μονάδων αριθ. 9, 10, 18, 19, 20, 25, 27, 28, 29, 30, 32 και 34·

β) για τα κρέατα που λαμβάνονται από ζώα που εσφάγησαν μετά την 1η Νοεμβρίου 1985 και για τα κρεατοπαρασκευάσματα που παρασκευάσθηκαν από αυτά τα κρέατα:

- για την περιοχή του Veneto, το έδαφος της τοπικής υγειονομικής μονάδας αριθ. 31·

- για την περιοχή της Lombardia, το έδαφος της τοπικής υγειονομικής μονάδας αριθ. 48,

- για την περιοχή Emilia-Romagna, το έδαφος των τοπικών υγειονομικών μονάδων αριθ. 11, 12, 14, 15, 16, 17, 26, 31, 33, 35, 36, 37, 38 και 39,

γ) για τα κρέατα ζώων τα οποία εσφάγησαν μετά τις 28 Φεβρουαρίου 1986 και πριν από τις 18 Μαρτίου 1986, και για τα κρεατοπαρασκευάσματα τα οποία παρήχθησαν με αυτά τα κρέατα:

- για την περιοχή της Emilia-Romagna, το έδαφος των τοπικών υγειονομικών μονάδων αριθ. 1, 2, 3, 4, 5, 6, 7, 8, 13, 21, 22, 23, 24, 40 και 41,

- για την περιοχή της Lombardia, το έδαφος των τοπικών υγειονομικών μονάδων αριθ. 45, 46 και 50,

- για την περιοχή του Veneto, το έδαφος των τοπικών υγειονομικών μονάδων αριθ. 24, 25, 26, 27 και 33·

δ) για κρέατα ζώων τα οποία εσφάγησαν μετά την 1η Ιανουαρίου 1986 και πριν από τις 8 Απριλίου 1986 και για τα κρεατοπαρασκευάσματα που παρήχθησαν με αυτά τα κρέατα:

- για την περιοχή της Abruzi, το έδαφος των τοπικών υγειονομικών μονάδων αριθ. 5 και 14,

- για την περιοχή της Marche, το έδαφος των τοπικών υγειονομικών μονάδων αριθ. 22 και 24·

ε) για τα κρέατα που λαμβάνονται από ζώα που εσφάγησαν μετά την 1η Ιανουαρίου 1986 και για κρεατοπαρασκευάσματα τα οποία παρασκευάσθηκαν με αυτά τα κρέατα:

- η περιοχή της Campania,

- για την περιοχή της Puglia, το έδαφος των τοπικών υγειονομικών μονάδων αριθ. 31 και 33,

- για την περιοχή της Abruzzi, η τοπική υγειονομική μονάδα 8·

στ) για τα κρέατα ζώων τα οποία εσφάγησαν μετά τις 15 Μαρτίου 1986 και για τα κρεατοπαρασκευάσματα τα οποία παρήχθησαν με αυτά τα κρέατα:

- για την περιοχή της Puglia το έδαφος των τοπικών υγειονομικών μονάδων αριθ. 13, 14, 15, 16, 17, 18, 19, 47 και 48 ·

ζ) κάθε άλλο τμήμα του εδάφους που βρίσκεται σε ζώνη ακτίνας 10 χιλιομέτρων γύρω από κάθε εστία αφθώδους πυρετού που διαπιστώθηκε μετά την 1η Απριλίου 1986.